সরেজমিনে দেখা গেছে, বিদ্যালয়ের কিছু শিক্ষার্থীকে খোলা আকাশের নিচে পাঠ দেয়া হচ্ছে। এছাড়া বিদ্যালয়টির দুইটি ভবনের একটির ছাদের ফাটল ধরার স্থানে সিমেন্ট দিয়ে প্রলেপ দেয়া হয়েছে। ধ্বংস স্তূপ নিচে পড়ে ঘটতে পারে দুর্ঘটনা। সেখানে গাদাগাদি করে বসিয়ে পাঠদান চলছে। রয়েছে আসবাবপত্র সংকটও। শ্রেণি কক্ষ সংকট নিরসনে সরকারি খরচে একটি একটি টিনের ঘর দেয়া হলেও সেটিও ব্যবহার অনুপযোগী। বিদ্যালয় প্রাঙ্গণে উপজেলা রির্সোস সেন্টার অফিস রয়েছে। সে জন্য বিদ্যালয় মাঠ খেলার মাঠ নেই। নানা সমস্যার জর্জরিত বিদ্যালয়টি যেন দেখার কেউ নেই। তবে নানা প্রতিকূলতার মধ্যদিয়েও প্রতিবছর শিক্ষকদের অক্লান্ত প্রচেষ্টায় শতভাগ পাসসহ বিদ্যালয়টি ভাল ফলাফল অর্জন করে আসছে।